summary: شدید گرمی میں بن قاسم یونٹ کی خرابی کے الیکٹرک کو نوٹس جاری
text: کراچی نیشنل الیکٹرک پاور ریگولیٹری اتھارٹی نیپرا نے کراچی میں شدید گرمی کے دوران بن قاسم یونٹ کی خرابی کا سخت نوٹس لیتے ہوئے عوامی مشکلات پر کے الیکٹرک کو نوٹس جاری کردیانوٹس میں کہا گیا ہے کہ کے الیکٹرک بن قاسم بجلی گھر یونٹ کی خرابی کی وجوہات بتائے اور بیان کرے کہ کے الیکٹرک یونٹس کی بہتر مینٹی نینس کیوں نہ کر سکینیپرا ذرائع نے انکشاف کیا ہے کہ بن قاسم پلانٹ کے ایک نہیں دو یونٹس بجلی پیدا نہیں کر رہےذرائع کا یہ بھی کہنا ہے کہ کے الیکٹرک اس وقت 500 میگاواٹ کم بجلی سپلائی کر رہی ہے واضح رہے کہ کچھ دنوں پہلے کے الیکٹرک نے تین سے دس گھنٹےتک کی لوڈشیڈنگ یہ کہہ کر کی کہ سوئی سدرن مطلوبہ مقدار میں گیس فراہم نہیں کر رہی وزیراعظم شاہد خاقان عباسی کی مداخلت کے بعد سوئی سدرن نے اپنے واجبات کے باوجود گیس کی سپلائی بحال کردی کچھ دن بجلی کی صورتحال بہتر رہی لیکن پھر بن قاسم یونٹ کی خرابی کے باعث پھر لوڈشیڈنگ شروع کردی گئی جس سے شدید گرمی میں شہری شدید پریشانی کا شکار ہیں